
	[bookmark: nev]ADORYÁN EMESE
adoryanemese@gmail.com
tanító
BA, 8. félév
Károli Gáspár Református Egyetem
Pedagógiai Kar
	
[bookmark: _GoBack]






Témavezető:
	Dr. Tóth Etelka
főiskolai tanár, KRE PK




A Mesezene élménypedagógiai olvasástanulási módszer hatásvizsgálata

Kulcsszavak: olvasástanítás; élménypedagógia
A Mesezene élménypedagógiai olvasástanulási módszer hatásvizsgálata már több szempontból megtörtént: vizsgálták a fonológiai tudatosság tükrében, egy pilot-vizsgálat során megvalósult a metódus monitorozása, illetve a program egyik kidolgozója, Szűcs Antal Mór is megemlít doktori disszertációjában több utókövetéses vizsgálatot. Azonban egyetlen elemzés sem tér ki a szövegalkotás felőli tanulmányozásra, ezért választottam kutatásom témájaként a Mesezene-módszer hatásának vizsgálatát a 4. évfolyamos tanulók szövegalkotásában.
Kutatásom célja volt felmérni a 4. osztályos tanulók szövegalkotási szintjét; megvizsgálni, hogy a Mesezene-módszerrel ötvözött olvasástanítási módszer sajátosságai megjelennek-e a tanulók szövegalkotásában; összehasonlítani a Mesezene-metódussal nem találkozott diákok fogalmazásait azon tanulókéval, akik első évfolyamon ezzel a módszerrel is találkoztak; összevetni a két csoport szövegeit több szempontból.
Kutatásom alanyai két 4. évfolyamos osztály volt: egy kísérleti csoport, amely az első évfolyamon Mesezene-módszerrel tanult, illetve egy kontrollcsoport, amely nem találkozott az olvasástanulás során a Mesezene-módszerrel. A kutatás során két szövegalkotást mérő feladatlapot használtam.
Kitűzött céljaim mellett a kutatásom során a következő eredményeket feltételeztem:
− A Mesezene-módszer hatása kimutatható a negyedik évfolyamos tanulók szövegalkotási módjában.
− A Mesezene-metódussal is tanuló osztály a szövegalkotás során előtérbe helyezi a módszer során megismert szereplők beemelését fogalmazásaiba, ha arra vonatkozóan kap valamilyen inputot.
− A Mesezenével is tanuló diákok szövegalkotási módja sokkal gazdagabb, színesebb, mint azon tanulóké, akik nem találkoztak ezzel a módszerrel az olvasástanulás során.
Kutatásom során igazolódott első feltételezésem, hiszen számos sajátossága a Mesezene-módszernek kimutatható a vizsgált fogalmazásokban. Emellett bizonyítást nyert második feltételezésem is, hiszen mindkét szövegalkotás feladatban megjelenik a Mesezene-program nem egy szereplője. Mindezek mellett a fogalmazások statisztikai (szöveghossz), mondattani és szófaji vizsgálata során igazolódott harmadik feltételezésem is.



